b'\n_START_ARTICLE_\nLuka Lu\xc4\x8di\xc4\x87\n_START_PARAGRAPH_\nP. Luka Lu\xc4\x8di\xc4\x87 (Barice (\xc5\xbdivinice, BiH), 1939.), hrvatski bosanskohercegova\xc4\x8dki katoli\xc4\x8dki sve\xc4\x87enik, misionar, predava\xc4\x8d i odgojitelj,\n_START_SECTION_\n\xc5\xbdivotopis\n_START_PARAGRAPH_\nRodio se u Baricama kod \xc5\xbdivinica 1939. godine u pobo\xc5\xbenoj kr\xc5\xa1\xc4\x87anskoj obitelji koja je svakodnevno molila i svjedo\xc4\x8dila vjeru. Jo\xc5\xa1 kao malo dijete volio je i\xc4\x87i u crkvu. Za sebe ka\xc5\xbee da je prvi put po\xc5\xbeelio biti sve\xc4\x87enikom kad je kao \xc4\x8detverogodi\xc5\xa1njak vidio mladog kapelana u Moran\xc4\x8danima Emila \xc4\x8condri\xc4\x87a. 1946. po\xc5\xa1ao je u prvi razred osnovne koju je poha\xc4\x91ao u rodnim \xc5\xbdivinicama. Bio je ministrant. 1954. po\xc5\xa1ao u Zagreb na u dje\xc4\x8da\xc4\x8dko sjemeni\xc5\xa1te na \xc5\xa0alati u Zagrebu kao kandidat Vrhbosanske nadbiskupije. Pristupio isusovcima tako \xc5\xa1to je nakon dvije godine zamolio je svojeg nadbiskupa dopustiti mu kao sjemeni\xc5\xa1tarcu priklju\xc4\x8diti se Dru\xc5\xbebi Isusovoj. Molbi je udovoljeno. Novicijat mu je zapo\xc4\x8deo 1956. godine. Prvo duhovno oblikovanje u smislu isusova\xc4\x8dkog redovnika zavr\xc5\xa1io je 1958. Odslu\xc5\xbeio je obvezni vojni rok, zavr\xc5\xa1io gimnaziju te filozofiju koju je i magistrirao. U Zagrebu je upisao i teologiju. Za sve\xc4\x87enika se zaredio 1968. godine. Godinu potom zavr\xc5\xa1io je studij teologije na Gregoriani u Rimu. Trebao je zatim po\xc4\x87i u Afriku, ali nije zbog raspore\xc4\x91ivanja u Sarajevo u Bogosloviju gdje je bio od 1969. do 1972. duhovnik i predavao nekoliko predmeta. Nakon toga ipak je po\xc5\xa1ao u misijski rad. Nakon odobrenja rada u misiji, prvo je oti\xc5\xa1ao u Dublin na pripreme, a onda po\xc4\x8detkom 1973. u Zambiju. Trideset godina misionar u Africi. Predavao je i bio odgojiteljem u bogosloviji u Zambiji i Malaviju. Prvo ga je put odnio u Zambiju. Kad je stigao, pater provincijal obavijestio ga je da je zatvoreno bogoslovno sjemeni\xc5\xa1te u Malawiju zbog \xc4\x8dega su se bogoslovi iz Zambije, njih 29, vratili ku\xc4\x87i. Stoga ga je provincijal uputio na novoosnovanu bogosloviju u Zambiji. Ondje su jednu gimnaziju podijelili na srednju \xc5\xa1kolu i bogosloviju. Ondje je ostao do 1976. godine. Zatim je jednu godinu bio u Walesu obaviti tre\xc4\x87u isusova\xc4\x8dku formaciju. Zavr\xc5\xa1etkom tog drugog novicijata prije zadnjih zavjeta vratio se u Zambiju. Ondje je uz prekide, radio u bogosloviji do 1993. godine. Me\xc4\x91u te prekide bio je i studij moralne teologije u Rimu. 1993. je godine poslan u Malavi me\xc4\x91u bogoslove. Pou\xc4\x8davao ih je 13 godina. Ukupno je za sve\xc4\x87eni\xc5\xa1tvo pripremio 150 misnika, i dosta njegovih biv\xc5\xa1ih bogoslova postali su biskupi u Zambiji i Malaviju. U Zagreb se vratio 2006. godine. Po povratku je preuzeo dio predavanja na Filozofskom i Teolo\xc5\xa1kom fakultetu Dru\xc5\xbebe Isusove. Tako\xc4\x91er je djelovao i u Splitu. 2013. je opet u Sarajevu gdje o vjernicima pastoralno skrbi o vjernicima \xc5\xbeupe sv. Ignacija Lojolskoga na Grbavici u Sarajevu. Ve\xc4\x87inu svog sve\xc4\x87eni\xc4\x8dkog \xc5\xbeivota proveo je formiraju\xc4\x87i sve\xc4\x87enike. U misijama je manjkalo profesora pa je predavao i po 13 sati tjedno i predavao je mnogo toga: moral, patrologiju, kristologiju, ekleziologiju, Presveto Trojstvo i dr. i jedino nije predavao Sveto pismo i Kanonsko pravo. 50 godina sve\xc4\x87eni\xc5\xa1tva proslavio je 22. srpnja u \xc5\xbeupnoj crkvi u \xc5\xbdivinicama.'